CELEX: 32020D1015
Language: da
Date: 2020-06-24 00:00:00
Title: Den Europæiske Centralbanks afgørelse (EU) 2020/1015 af 24. juni 2020 om etableringen af tæt samarbejde mellem Den Europæiske Centralbank og Българска народна банка (Bulgariens Nationalbank) (ECB/2020/30)

13.7.2020   
               
               
                  DA
               
               
                  Den Europæiske Unions Tidende
               
               
                  LI 224/1
               
            
         DEN EUROPÆISKE CENTRALBANKS AFGØRELSE (EU) 2020/1015
         af 24. juni 2020
         om etableringen af tæt samarbejde mellem Den Europæiske Centralbank og Българска народна банка (Bulgariens Nationalbank) (ECB/2020/30)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 7, og
         ud fra følgende betragtninger:
         
                     (1)
                  
                  
                     Republikken Bulgarien indgav den 18. juli 2018 en anmodning til Den Europæiske Centralbank (ECB) om at etablere et tæt samarbejde mellem ECB og Българска народна банка (Bulgariens Nationalbank, herefter »BNB«) i henhold til artikel 7 i forordning (EU) nr. 1024/2013.
                  
               
                     (2)
                  
                  
                     Republikken Bulgarien vedtog den 13. december 2018 og 6. februar 2020 den relevante nationale lovgivning med henblik på at sikre, at BNB vil blive forpligtet til at vedtage eventuelle foranstaltninger hvad angår enheder under tilsyn på ECB’s anmodning, og at de retsakter, der er vedtaget af ECB i henhold til forordning (EU) nr. 1024/2013, er bindende og har retsvirkning i Republikken Bulgarien. ECB vurderede den pågældende lovgivning, også under hensyn til dens praktiske gennemførelse.
                  
               
                     (3)
                  
                  
                     ECB gennemførte den 25. juli 2019 en omfattende vurdering af visse kreditinstitutter, der er etableret i Republikken Bulgarien. Samme dato godkendte BNB som kompetent myndighed resultaterne af den omfattende vurdering og fulgte op med de relevante kreditinstitutter med henblik på at adressere de kapitalmangler, der var identificeret deri.
                  
               
                     (4)
                  
                  
                     ECB oplyste den 16. juni 2020 Republikken Bulgarien sin foreløbige vurdering af anmodningen om at etablere et tæt samarbejde, hvilket også gav sidstnævnte muligheden for at indgive sine synspunkter. Republikken Bulgarien svarede den 18. juni 2020, at den var enig i vurderingen, og indgav ikke nogen bemærkninger.
                  
               
                     (5)
                  
                  
                     Ifølge artikel 5, stk. 1, i afgørelse ECB/2014/5 (2), hvori ECB konkluderer, at de kriterier, der fremgår af artikel 7, stk. 2, litra a)-c), i forordning (EU) nr. 1024/2013, er opfyldt, vedtager ECB en afgørelse adresseret til den anmodende medlemsstat, som etablerer et tæt samarbejde.
                  
               
                     (6)
                  
                  
                     I henhold til artikel 5, stk. 2, i afgørelse ECB/2014/5 skal en afgørelse om tæt samarbejde fastsætte retningslinjerne for overførsel af tilsynsopgaverne til ECB og datoen for påbegyndelse af det tætte samarbejde
                  
               VEDTAGET DENNE AFGØRELSE:
         
            Artikel 1
            Etablering af et tæt samarbejde mellem ECB og BNB
            
               1.   På grundlag af de oplysninger, som Republikken Bulgarien har indgivet, konkluderer ECB, at kriterierne i artikel 7, stk. 2, litra a)-c) i forordning (EU) nr. 1024/2013 for at etablere et tæt samarbejde med BNB er opfyldt.
            
            
               2.   I henhold til artikel 7, stk. 2, i forordning (EU) nr. 1024/2013 fastsætter denne afgørelse et tæt samarbejde mellem ECB og BNB med henblik på udførelsen af de opgaver, der er omhandlet i artikel 4, stk. 1 og 2, og artikel 5 i forordning (EU) nr. 1024/2013 for så vidt angår enheder under tilsyn, som er etableret i Republikken Bulgarien.
            
         
         
            Artikel 2
            Definitioner
            I denne afgørelse finder definitionerne i Den Europæiske Centralbanks forordning (EU) nr. 468/2014 (ECB/2014/17) (3) anvendelse.
         
         
            Artikel 3
            Pligt til loyalt samarbejde og udveksling af oplysninger
            Fra den dato, hvor denne afgørelse finder anvendelse, er ECB og BNB underlagt en pligt til loyalt samarbejde og en forpligtelse til at udveksle oplysninger på grundlag af artikel 6, stk. 2, i forordning (EU) nr. 1024/2013.
         
         
            Artikel 4
            Startdato for tæt samarbejde mellem ECB og BNB
            
               1.   Startdatoen for tæt samarbejde mellem ECB og BNB er den 1. oktober 2020.
            
            
               2.   Uanset stk. 1 er startdatoen for tæt samarbejde mellem ECB og BNB med henblik på identificeringen af signifikante enheder under tilsyn etableret i Republikken Bulgarien i henhold til artikel 110 i forordning (EU) nr. 468/2014 (ECB/2014/17) datoen for denne afgørelses ikrafttræden.
            
         
         
            Artikel 5
            Retningslinjer for overførsel af tilsynsopgaver til ECB
            
               1.   Fra den 1. oktober 2020 udfører ECB de opgaver, der er omhandlet i artikel 4, stk. 1 og 2, og artikel 5 i forordning (EU) nr. 1024/2013 for så vidt angår enheder under tilsyn, som er etableret i Republikken Bulgarien.
            
            
               2.   I overensstemmelse hermed, fra denne dato:
               
                           a)
                        
                        
                           deltager og udøver en repræsentant fra BNB stemmeret i Tilsynsrådet i overensstemmelse med artikel 26 i forordning (EU) nr. 1024/2013
                        
                     
                           b)
                        
                        
                           deltager og, hvis det er relevant, udøver en repræsentant for BNB stemmeret i Tilsynsrådets styringsudvalg i overensstemmelse med artikel 11 og 12 i forretningsordenen for Den Europæiske Centralbanks Tilsynsråd (4)
                           
                        
                     
                           c)
                        
                        
                           deltager repræsentanter for BNB, for så vidt angår politiske spørgsmål vedrørende finansielt tilsyn, i andre komitéer og understrukturer, som bistår ECB i forbindelse med de opgaver, der er overdraget til ECB ved forordning (EU) nr. 1024/2013 i overensstemmelse med deres interne regler.
                        
                     
            
               3.   Som en undtagelse til stk. 2 deltager og udøver en repræsentant for BNB fra denne afgørelses anvendelsesdato stemmeret i forbindelse med drøftelserne vedrørende ECB’s vedtagelse af instrukser med henblik på identificeringen af signifikante enheder under tilsyn, som er etableret i Republikken Bulgarien i henhold til artikel 110 i forordning (EU) nr. 468/2014 (ECB/2014/17).
            
            
               4.   Efter meddelelsen af instrukser adresseret fra ECB til BNB med hensyn til identificeringen af signifikante enheder under tilsyn, som er etableret i Republikken Bulgarien, i henhold til artikel 110 i forordning (EU) nr. 468/2014 (ECB/2014/17), udnævner BNB underkoordinatorer for de fælles tilsynsteam i henhold til artikel 115, stk. 3, i forordning (EU) nr. 468/2014 (ECB/2014/17) og oplyser uden unødigt ophold ECB om disse udnævnelser.
            
            
               5.   Efter meddelelsen af instrukser adresseret fra ECB til BNB med hensyn til identificeringen af signifikante enheder under tilsyn, som er etableret i Republikken Bulgarien, i henhold til artikel 110 i forordning (EU) nr. 468/2014 (ECB/2014/17), identificerer BNB i henhold til artikel 48 i forordning (EU) nr. 468/2014 (ECB/2014/17) alle tilsynsprocedurer, der formelt er påbegyndt, og som kræver, at der træffes en afgørelse, men som ikke kan afsluttes før den 1. oktober 2020, som endnu ikke afsluttet. Identificering af procedurer, som endnu ikke er afsluttet, omfatter procedurer vedrørende udførelsen af opgaver på de områder, der er omhandlet i artikel 4, stk. 1, litra a), og litra c), i forordning (EU) nr. 1024/2013.
            
         
         
            Artikel 6
            Ikrafttræden
            Denne afgørelse træder i kraft 14 dage efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 24. juni 2020.
            
               Christine LAGARDE
               
                  Formand for ECB
               
            
         
         
            (1)  EUT L 287 af 29.10.2013, s. 63.
         
            (2)  Den Europæiske Centralbanks afgørelse 2014/434/EU af 31. januar 2014 om et tæt samarbejde med de kompetente nationale myndigheder i deltagende medlemsstater, der ikke har euroen som valuta (ECB/2014/5) (EUT L 198 af 5.7.2014, s. 7).
         
            (3)  Den Europæiske Centralbanks forordning (EU) nr. 468/2014 af 16. april 2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (EUT L 141 af 14.5.2014, s. 1).
         
            (4)  Forretningsorden for Den Europæiske Centralbanks Tilsynsråd (EUT L 182 af 21.6.2014, s. 56).